CELEX: 62014TN0618
Language: lv
Date: 2014-08-18 00:00:00
Title: Lieta T-618/14: Prasība, kas celta 2014. gada 18. augustā – Grupo Bimbo /ITSB (Meksikāņu taco forma)

6.10.2014   
            
            
               LV
            
            
               Eiropas Savienības Oficiālais Vēstnesis
            
            
               C 351/25
            
         Prasība, kas celta 2014. gada 18. augustā – Grupo Bimbo/ITSB (Meksikāņu taco forma)
   (Lieta T-618/14)
   2014/C 351/32
   Tiesvedības valoda – spāņu
   
      Lietas dalībnieki
   
   
      Prasītāja: Grupo Bimbo, SAB de CV (México, Meksika) (pārstāvis – N. Fernández Fernández–Pacheco, advokāts)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Prasītājas prasījumi:
   
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju otrās padomes 2014. gada 3. jūnija lēmumu lietā R 2449/2013-2, jo tas neatbilstot tiesībām un esot pretrunā spēkā esošajām tiesību normām par Kopienas preču zīmi; pēc tam – sniegt nolēmumu atbilstoši šajā prasībā ietvertajiem prasījumiem attiecībā uz reģistrācijai pieteiktās trīsdimensiju preču zīmes pietiekamo raksturīgo atšķirtspēju, apmierināt šo prasību un izdot rīkojumu par Kopienas trīsdimensiju preču zīmes Nr. 1 1 7 48  050 reģistrācijas pieteikuma reģistrāciju reģistrā Starptautiskās klasifikācijas 30. klasē, jo tas atbilstot tiesībām un esot pamatots;
            
         
               —
            
            
               pēc tam, kad šī prasība ir apmierināta un minēta preču zīme ir reģistrēta – piespriest ITSB atlīdzināt šī procesa tiesāšanās izdevumus, ciktāl tas ir iebildis pret minētajiem prasījumiem, un atlīdzināt ITSB apelācijas sūdzības procesā veiktos izdevumus.
            
         
      Pamati un galvenie argumenti
   
   
      Attiecīgā Kopienas preču zīme: trīsdimensiju preču zīme meksikāņu taco formā attiecībā uz precēm, kas ietilpst 30. klasē – Kopienas preču zīmes reģistrācijas pieteikums Nr. 1 1 7 48  050
   
      Pārbaudītāja lēmums: reģistrācijas pieteikumu noraidīt
   
      Apelāciju padomes lēmums: apelācijas sūdzību noraidīt
   
      Izvirzītie pamati: Regulas Nr. 207/2009 7. panta 1. punkta b) apakšpunkta pārkāpums